thecodefatherco/RoDrive huggingface dataset:
Întrebare: Puteți schimba poziția vehiculului, dacă acesta a fost implicat într-un accident din care a rezultat moartea sau vătămarea integrității corporale ori a sănătății unor persoane?
Variante de răspuns:
Da, cu încuviințarea poliției, care cercetează accidentul
Da, dacă persoana vătămată se poate deplasa singură
Nu, până la sosirea ambulanței
Răspuns corect: Da, cu încuviințarea poliției, care cercetează accidentul
Explicație: Conducătorul unui vehicul implicat într-un accident de circulație în urma căruia a rezultat moartea sau vătămarea integrității corporale ori a sănătății unei persoane, este obligatsă nu părăsească locul fapteiși să nu modifice sau să șteargă urmele accidentului. Deci, acesta poate să schimbe poziția vehiculului implicat în accidentdoar cu încuviințarea poliției, care cercetează accidentul. Dacă nu respectați această obligație și schimbați poziția vehiculului sau ștergeți urmele accidentului, din care a rezultat uciderea sau vătămarea integrității corporale ori a sănătății uneia sau mai multor persoane,se consideră infracțiune și se pedepsește cu închisoarea de la 2 la 7 ani.
Întrebare: La schimbarea direcției de mers spre stânga, la semnalul verde al semaforului, conducătorul de vehicul este obligat să acorde prioritate:
Variante de răspuns:
Numai vehiculelor care vin din sens opus
Vehiculelor care circulă din sens opus și pietonilor care traversează regulamentar strada pe care acesta urmează să intre
Numai pietonilor care sunt angajați în traversarea străzii
Răspuns corect: Vehiculelor care circulă din sens opus și pietonilor care traversează regulamentar strada pe care acesta urmează să intre
Explicație: Atunci când virați către stânga într-o intersecție, la culoarea verde a semaforului, aveți obligația să acordați prioritate de trecere vehiculelor cu care vă intersectați și circulă din partea dreaptă, mai exact celor care circulă din sens opus, dar și pietonului care traversează regulamentar strada pe care doriți să intrați, atunci când acesta se află pe sensul dumneavoastră de mers.
Întrebare: Se aplică puncte de penalizare pentru:
Variante de răspuns:
Circulația sau staționarea pe spațiul interzis care separă sensurile de circulație pe autostradă
Conducerea unui autovehicul cu permisul de conducere deteriorat
Lipsa unui ștergător de parbriz
Răspuns corect: Circulația sau staționarea pe spațiul interzis care separă sensurile de circulație pe autostradă
Explicație: Se interzice circulația sau staționarea pe spațiul interzis care separă sensurile de circulație pe autostradă sau pe drumul expres, aceste fapte se sancționează cu amenda contravențională prevăzută în clasa a IV-a de sancțiuni și cu aplicarea a 6 puncte de penalizare. Pentru conducerea unui autovehicul cu permisul de conducere deteriorat se aplică reținerea permisului de conducere și se eliberează o dovadă înlocuitoare cu drept de circulație pentru 15 zile. Lipsa unui ștergător de parbriz nu atrage după sine nicio sancțiune.
Întrebare: Certificatul de înmatriculare se reține:
Variante de răspuns:
Dacă sistemul de frânare este defect
Dacă pneurile nu sunt umflate la presiunea minimă admisă
Dacă sistemul de închidere centralizată a ușilor este defect
Răspuns corect: Dacă sistemul de frânare este defect
Explicație: În situația în care sistemul de frânare de serviciu (frâna de picior) și/sau sistemul de frânare de securitate sau staționare (frâna de mână) prezintă defecțiuni,se reține certificatul de înmatriculare, și se aplică și următoarele sancțiuni: Pentru situația în care pneurile nu sunt umflate la presiunea minimă admisă nu este prevăzută aplicarea măsurii de reținere a certificatului de înmatriculare sau o altă sancțiune. Pentru situația în care sistemul de închidere centralizată a ușilor este defect nu este prevăzută aplicarea măsurii de reținere a certificatului de înmatriculare sau o altă sancțiune.
Întrebare: Balansarea, în plan vertical, a brațului drept al unui biciclist semnifică:
Variante de răspuns:
Intenția de a schimba direcția de mers la dreapta
Intenția de a opri
Intenția de a se angaja în depășire
Răspuns corect: Intenția de a opri
Explicație: Semnalul efectuat de conducătorul de bicicletă prin balansarea în plan vertical a brațului drept semnifică intenția acestuia de a opri.
Întrebare: Conducătorul unui autovehicul poate executa o depășire la întâlnirea indicatorului „Limitare de viteză“?
Variante de răspuns:
Da, dacă în timpul manevrei viteza sa nu este mai mare decât cea înscrisă pe indicator
Nu, până la întâlnirea indicatorului care semnalizează terminarea zonei de limitare a vitezei
Da, dacă depășirea se execută în afara unei localități
Răspuns corect: Da, dacă în timpul manevrei viteza sa nu este mai mare decât cea înscrisă pe indicator
Explicație: Atunci când întâlniți indicatorul “Limitare de viteză”, ca de exemplu indicatorul „Limitare de vitează la 70 de km/h”, puteți executa manevra de depasire, însa în timpul manevrei nu trebuie să aveți o viteză mai mare de 70 de km/h. Trebuie știut că indicatorul “Limitare de viteză” nu interzice manevra de depășire, acesta stabilește doar limita maximă de viteză pe care administratorul drumului a stabilit-o pe acel sector de drum.
Întrebare: Cum trebuie să procedeze conducătorul de vehicul atunci când, într-o intersecție, întâlnește un polițist orientat cu fața spre el, care îi face semn să-și continue deplasarea?
Variante de răspuns:
Oprește până când polițistul își schimbă poziția
Fiind un semnal în afara regulamentului, oprește și așteaptă revenirea la o poziție care să-i permită continuarea drumului
Se conformează semnalului polițistului
Răspuns corect: Se conformează semnalului polițistului
Explicație: Atunci când intersecția este dirijată cu polițist de circulație, aveți obligația de a respecta semnalele adresate de acesta. Deci atunci când polițistul rutier vă adresează un semnal de continuare a deplasării, aveți obligația de a vă conforma cu semnalul polițistului și trebuie să vă continuați deplasarea.
Întrebare: Care este rolul marcajelor rezonatoare?
Variante de răspuns:
Dublează marcajele convenționale în zonele periculoase
Avertizează conducătorii de autovehicule că depășesc zona de carosabil marcată și destinată sensului de deplasare
Avertizează conducătorii de autovehicule că vor pătrunde într-o zonă supravegheată cu aparatură radar
Răspuns corect: Avertizează conducătorii de autovehicule că depășesc zona de carosabil marcată și destinată sensului de deplasare
Explicație: Marcajele rezonatoare sunt acele marcaje care în interacțiune cu anvelopele mașinii creează o vibrație având un puternic efect rezonator. Rolul acestora este să avertizeze conducătorii de autovehicule că depășesc zona de carosabil marcată și destinată sensului de deplasare. Marcajele rezonatoare se găsesc, de regulă, pe autostrăzi, pe drumurile expres și pe drumuri naționale europene, la extremitățile părții carosabile.
Întrebare: Întoarcerea este interzisă:
Variante de răspuns:
Pe străzile cu sens unic
În intersecții și la mai puțin de 50 m de cel mai apropiat colț al intersecției
La mai puțin de 100 m de o trecere la nivel cu calea ferată
Răspuns corect: Pe străzile cu sens unic
Explicație: Legislația rutierăinterziceîntoarcerea vehiculului pe drumurile pe care circulația se desfășoară în sens unic. Dacă ați întoarce vehiculul, având în vedere că circulația se desfășoară în sens unic, ați circula în sens opus vehiculelor care se deplasează regulamentar, mai exact ați circula pe sensul opus. Întoarcerea vehiculelorNUeste interzisă în intersecții, nici în cele cu circulație în sens giratoriu, sau la mai puțin de 50 de metri de cel mai apropiat colț al unei intersecției. Însă întoarcerea vehiculului este interzisă în intersecțiileîn care se interzice virajul către stângasau în intersecțiile în careeste necesară manevrarea vehiculului înainte și înapoi. Întoarcerea vehiculelorNUeste interzisă la mai puțin de100 de metride trecerile la nivel cu calea ferată, dar este interzis pe trecerile la nivel cu calea ferată curentă și la o distanțămai mica de 50 metriînainte și după acestea. Dacă ați selecta varianta C de răspuns ați fi de acord că întoarcerea vehiculelor este interzisă la o distanță cuprinsă între 50 și 100 de metri (de la 50 la 100 de metri) de trecerea la nivel cu calea ferată curentă, ceea ce este greșit.
Întrebare: Ce trebuie să aveți în vedere atunci când lăsați copiii să urce sau să coboare din autoturismul pe care îl conduceți?
Variante de răspuns:
Copiii trebuie invitați să urce sau să coboare numai pe partea dinspre trotuar
Copiilor le este permis să coboare singuri, pe orice parte
Nu trebuie să aveți nimic în vedere, deoarece copiii se comportă întotdeauna corect în circulație
Răspuns corect: Copiii trebuie invitați să urce sau să coboare numai pe partea dinspre trotuar
Explicație: Conducătorului de autovehicul îi este interzis ca în timpul opririi sau staționării să deschidă ori să lase deschise ușile acestuia fără să se asigure. Dar în cazul în care transportă copii trebuie să se asigure că minorii știu să urce sau să coboare numai pe partea dinspre trotuar și că nu au voie să deschidă ușile dinspre partea carosabilă fără permisiunea conducătorului, care s-a asigurat în prealabil.
Întrebare: Ce trebuie să aveți în vedere înaintea transportării unei victime la spital?
Variante de răspuns:
Ca funcția respiratorie și funcția circulatorie să fie asigurate
Ca punctul sanitar către care vă îndreptați să nu fie la o distanță mai mare de 50 km
Ca autovehiculul cu care va fi transportată victima să asigure confortul necesar
Răspuns corect: Ca funcția respiratorie și funcția circulatorie să fie asigurate
Explicație: Transportarea victimelor la spital se poate realiza cu o ambulanță special dotată în acest sens, de regulă, însoțită de un medic. Dar dacă,în lipsa altor mijloace de transport și dacă starea victimei permite, conducătorul vehiculului transportă el însuși, cu vehiculul care a provocat accidentul, persoanele rănite la cel mai apropiat spital și declară datele personale și numărul vehiculului condus, acestea fiind consemnate într-un registru special, și dacă se înapoiază imediat la locul accidentului,NU CONSTITUIE INFRACȚIUNE. Înaintea transportării unei victime la spital, trebuie să aveți în vedere ca funcția respiratorie și funcția circulatorie ale acestuia să fie asigurate.
Întrebare: Ce obligații aveți, în calitate de conducător auto?
Variante de răspuns:
Să circulați cu o viteză cel puțin egală celei prescrise de indicatorul „viteză minimă obligatorie“
Să nu accelerați în intersecție
Să circulați cu o viteză inferioară celei înscrise în indicatorul „viteză minimă obligatorie“
Răspuns corect: Să circulați cu o viteză cel puțin egală celei prescrise de indicatorul „viteză minimă obligatorie“
Explicație: În calitate de conducător auto aveți obligația de a respecta semnificația indicatoarelor, ca de exemplu semnificația indicatorului „Viteză minimă obligatorie”. La întâlnirea acestui indicator aveți obligația de a circula cu o viteză cel puțin egală cu cea înscrisa pe indicator, adică veți circula cu cel puțin 60 de km/h. În intersecții nu este interzis să se accelereze. De cele mai multe ori este necesar să se accelereze, ca de exemplu atunci când pătrundeți în intersecție după ce ați oprit pentru a vă asigura la indicatorul „Oprire”.
Întrebare: Ce autovehicule pot opri în rândul doi, lângă alte vehicule staționate pe partea dreaptă a carosabilului?
Variante de răspuns:
Toți cei care au ceva urgent de rezolvat
Taximetrele, la urcarea sau coborârea pasagerilor, atunci când circulația permite acest lucru
Orice autoturism
Răspuns corect: Taximetrele, la urcarea sau coborârea pasagerilor, atunci când circulația permite acest lucru
Explicație: Oprirea este interzisăîn dreptul altui vehicul oprit pe partea carosabilă, dacă prin aceasta se stânjenește circulația a două vehicule venind din sensuri opuse, precum și în dreptul marcajului continuu, în cazul în care conducătorii celorlalte vehicule care circulă în acelasi sens ar fi obligați, din această cauză, să treacă peste acest marcaj. Nu este considerată oprire, imobilizarea unui vehicul pentru îmbarcarea sau debarcarea unor persoane, dacă această manevră nu perturbă circulația pe drumul public. Deci, taximetrele (dar și alte vehicule) pot opri, la urcarea sau coborârea pasagerilor,dacă nu încurcă circulația pe drumul public.
Întrebare: Cum procedează conducătorul de vehicul care intenționează să circule pe direcția înainte printr-o intersecție nedirijată?
Variante de răspuns:
Reduce viteza și acordă prioritate tuturor vehiculelor
Reduce viteza și acordă prioritate vehiculelor care vin din dreapta sa
Reduce viteza și acordă prioritate vehiculelor care circulă din sens opus și urmează să schimbe direcția de mers spre stânga
Răspuns corect: Reduce viteza și acordă prioritate vehiculelor care vin din dreapta sa
Explicație: Având în vedere că în intersecțiile nedirijate se aplică „prioritatea de dreapta”, nu trebuie să acordați prioritate tuturor vehiculelor, ci doar celor care vă vin din partea dreaptă. Vehiculele care vin din partea stângă trebuie să vă acorde dvs. „prioritate de dreapta”. Atunci când intenționați să circulați printr-o intersecție nedirijată, aveți obligația de a circula cu 30 km/h în localități sau 50 km/h în afara localităților și de a ceda trecerea vehiculelor care vă vin din partea dreaptă. Acest tip de prioritate se mai numește și „prioritate de dreapta”. Având în vedere că dvs. intenționați să circulați pe direcția înainte, vehiculele care circulă din sens opus și urmează să schimbe direcția de mers spre stânga trebuie să vă acorde dvs. prioritate pentru că, în timpul virajului spre stânga pe care îl efectuează acestea, dvs. le veniți din partea dreaptă.
Întrebare: Care este limita maximă de viteză pe autostrăzi?
Variante de răspuns:
110 km/h
100 km/h
130 km/h
Răspuns corect: 130 km/h
Explicație: Limita maximă de viteză pe drumurile din afara localităților este de130 km/h pe autostrăzi, 120 km/h pe drumurile expres, 100 km/h pe drumurile naționale europene (E) și 90 km/h pe celelalte categorii de drumuri. Aceste limite maxime de viteză sunt limitele maxime care se pot stabilii pe drumurile publice din România. Trebuie știut că,în funcție de categoria drumului pe care se circulă și de categoria autovehiculului condus, limitele maxime de viteză sunt diferite. Limitele maxime de viteză pentru autovehiculele din categoriile A și B pe drumurile din afara localităților coincid cu limitele maxime care se pot stabilii pe drumurile publice din România:130 km/h pe autostrăzi, 120 km/h pe drumurile expres, 100 km/h pe drumurile naționale europene (E) și 90 km/h pe celelalte categorii de drumuri.
Întrebare: Ce obligații aveți la trecerea la nivel cu calea ferată curentă prevăzută cu bariere, dacă acestea sunt ridicate?
Variante de răspuns:
Vă asigurați că nu sunteți depășit de alt vehicul și vă angajați în traversarea căii ferate
Ziua dați semnale sonore, iar noaptea aprindeți faza de drum intermitentă, apoi traversați
Reduceți viteza, vă asigurați că din partea stângă sau din partea dreaptă nu se apropie un vehicul feroviar, apoi vă angajați în traversare
Răspuns corect: Reduceți viteza, vă asigurați că din partea stângă sau din partea dreaptă nu se apropie un vehicul feroviar, apoi vă angajați în traversare
Explicație: La trecerile la nivel cu calea ferată curentă prevăzută cu bariere aveți obligația de a circula cu viteză redusă și de a vă asigura că din partea stângă sau din partea dreaptă nu se apropie un vehicul feroviar, apoi vă puteți angaja în traversare.
Întrebare: Cum este recomandat să procedați pentru a depăși, în condiții de siguranță, un tramvai oprit într-o stație cu refugiu?
Variante de răspuns:
Să avertizați sonor persoanele aflate în zona stației
Să semnalizați din timp intenția de depășire a tramvaiului
Să reduceți viteza de deplasare
Răspuns corect: Să reduceți viteza de deplasare
Explicație: Se interzice folosirea abuzivă a claxonului sau de la o distanță mai mică de 25 de metri față de cei cărora li se adresează, dar trebuie știut că acesta se poate folosi în cazul unui pericol imediat, chiar și atunci când este interzis. Prin urmare, veți avertiza sonor pietonii aflați în zona stației, doar dacă există un pericol imediat. Întrebarea se referă la orecomandare, dar semnalizarea intenției de a depăși esteobligatorie, nu este o recomandare, de aceea nu este considerat răspuns corect. Din punct de vedere al conduitei preventive, pentru a depăși în condiții de siguranță un tramvai opritîntr-o stațiecu refugiu, este recomandat să reduceți viteza de deplasare și să respectați toate regulile privind manevra de depășire. Atenție!Vă este interzisă manevra de depășire atunci când întâlniți un tramvai opritîntr-o stațiefără refugiu pentru pietoni, având obligația de a opri în spatele tramvaiului și vă puteți relua deplasarea numai după ce ușile tramvaiului s-au închis și v-ați asigurat că nu puneți în pericol siguranța pietonilor angajați în traversarea drumului public.
Întrebare: Ce semnificație are marcajul longitudinal continuu de separare a sensurilor de circulație?
Variante de răspuns:
Orientează conducătorii de vehicule în condiții de vizibilitate redusă
Interzice încălcarea lui
Interzice depășirea pe sectorul pe care este aplicat
Răspuns corect: Interzice încălcarea lui
Explicație: Legislația rutieră nu prevede nimic în acest sens. Marcajul longitudinal format dintr-o linie continuă simplă sau dublă interzice încălcarea acestuia, indiferent de situație. Marcajul longitudinal continuu de separare a sensurilor de circulațieNU interzicedepășirea pe sectorul pe care este aplicat. Depășirea este permisă pe acel sector, atât timpcât nu se încalcăsau nu se trece peste marcajul longitudinal continuu. Dacă pentru depășirenu s-ar încălcamarcajul longitudinal continuu, depășirea ar fi regulamentară.
Întrebare: Oprirea este interzisă:
Variante de răspuns:
Pe sectoarele de drum unde depășirea este interzisă
În zona de acțiune a indicatorului „staționarea interzisă“
În dreptul căilor de acces care deservesc proprietățile alăturate drumurilor publice
Răspuns corect: Pe sectoarele de drum unde depășirea este interzisă
Explicație: Oprirea voluntară a vehiculelor este interzisă și în locurile în care manevra de depășire este interzisă. De exemplu, la întâlnirea indicatorului „Depășirea autovehiculelor, cu excepția motocicletelor fără ataș, interzisă”, fiind interzisă manevra de depășire, se interzice și manevra de oprire. În aceste locuri în care se interzice manevra de depășire, este binevenită interzicerea de a opri, având în vedere că dacă oprim o să îl obligam pe cel care circulă în spatele nostru să depășească, deși el nu are voie să efectueze această manevră în acel loc. În zona de acțiune a indicatorului „Staționarea interzisă” se interzice staționarea, nu se interzice și oprirea. Trebuie știut că diferența dintre oprire și staționare constă în perioada de timp pe care este imobilizat vehiculul. O imobilizare a vehiculului de până la 5 minute se numește oprire, iar dacă durează mai mult de 5 minute, se numește staționare. Prin urmare, daca imobilizarea vehiculului este de pana la 5 minute, se numește oprire și este permisă în locurile în care este interzisă staționarea. În dreptul căilor de acces care deservesc proprietățile alăturate drumului public se interzice doar staționarea, oprirea fiind permisă. Trebuie știut că diferența dintre oprire și staționare constă în perioada de timp pe care este imobilizat vehiculul. O imobilizare a vehiculului de până la 5 minute se numește oprire, iar dacă durează mai mult de 5 minute, se numește staționare. Prin urmare, daca imobilizarea vehiculului este de pana la 5 minute, se numește oprire și este permisă în locurile în care este interzisă staționarea.
Întrebare: Ce se recomandă pe timp de noapte, din punct de vedere al conduitei preventive, pentru un conducător de autovehicul începător?
Variante de răspuns:
Să aibă bateria de acumulatori în stare bună de funcționare
Să evite, pe cât posibil, deplasarea, dacă trebuie să parcurgă un traseu lung, care cuprinde drumuri intens circulate
Să aibă în dotare setul de triunghiuri reflectorizante, precum și becuri de rezervă, pentru a asigura funcționarea ireproșabilă a farurilor
Răspuns corect: Să evite, pe cât posibil, deplasarea, dacă trebuie să parcurgă un traseu lung, care cuprinde drumuri intens circulate
Explicație: Această recomandare este valabilă pentru toți participanții la trafic, nu doar pentru cei începători. În plus, această recomandare face parte din cunoștințele de mecanică auto, nu din cele de conduită preventivă. Conducerea pe timp de noapte este mult mai solicitantă decât conducerea pe timp de zi, iar la parcurgerea traseelor lungi intervine oboseala. Astfel de trasee lungi pe timp de noapte, împreună cu circulația intensă, pot crea probleme chiar și șoferilor experimentați. Prin urmare, din punct de vedere al conduitei preventive,se recomandăconducătorilor de autovehicule începători care circulă pe timp de noapte, să evite,pe cât posibil, deplasarea, dacă trebuie să parcurgă un traseu lung, care cuprinde drumuri intens circulate. Recomandările de la această variantă de răspuns sunt valabile pentru toți participanții la trafic, nu doar pentru cei începători. În plus, setul de triunghiuri reflectorizante (două triunghiuri reflectorizante) este o obligație, nu o recomandare.
Întrebare: Intenționați să vă puneți în mișcare dintr-o parcare de pe marginea șoselei. În spatele dvs. parchează un autoturism. Ce pericol prezintă această situaţie?
Variante de răspuns:
Niciun pericol
Vehiculele care circulă din sens opus vă pot observa cu întârziere
Din cauza vizibilității reduse din spate, vehiculele care vin din urmă pot observa cu întârziere semnalizarea vehiculului dvs
Răspuns corect: Din cauza vizibilității reduse din spate, vehiculele care vin din urmă pot observa cu întârziere semnalizarea vehiculului dvs
Explicație: Pericolul este descris la varianta C. Dacă autoturismul care parchează se aflăîn spatele dumneavoastră, nu are cum să le obtureze vizibilitatea, spre dumneavoastră, celor care vin din sens opus, atât timp cât acesta este în spatele dumneavoastră. Intenționați să vă puneți în mișcare dintr-o parcare de pe marginea șoselei, iar în spatele dumneavoastră parchează un autoturism. În astfel de situații trebuie să aveți în vedere că, din cauza vizibilității reduse în spate, vehiculele care vin din urmă pot observa cu întârziere semnalizarea vehiculului dumneavoastră. De aceea, se recomandă să așteptați ca autoturismul din spate să finalizeze parcarea, după care să vă asigurați, semnalizați și, dacă este posibil, vă puneți în mișcare.
Întrebare: Ce măsuri vor fi luate în cazul conducerii pe drumurile publice a unui vehicul cu defecțiuni grave la mecanismul de direcție?
Variante de răspuns:
Amendă contravențională, reținerea certificatului de înmatriculare, precum și reținerea permisului de conducere în vederea suspendării exercitării dreptului de a conduce autovehicule
Amendă contravențională
Amendă contravențională și reținerea certificatului de înmatriculare
Răspuns corect: Amendă contravențională, reținerea certificatului de înmatriculare, precum și reținerea permisului de conducere în vederea suspendării exercitării dreptului de a conduce autovehicule
Explicație: În cazul conducerii pe drumurile publice a unui vehicul cu defecțiuni la mecanismul de direcție,se reține certificatul de înmatriculare, și se aplică și următoarele sancțiuni: Într-adevăr, pentru această faptă se aplică amendă contravențională, însă pe lângă aceasta se aplică și sancțiunile și măsurile enumerate la varianta A de răspuns. Prin urmare, varianta B de răspuns nu poate fi corectă. Într-adevăr, pentru această faptă se aplică amendă contravențională și reținerea certificatului de înmatriculare, însă pe lângă aceasta se aplică și sancțiunile și măsurile enumerate la varianta A de răspuns. Prin urmare, varianta C de răspuns nu poate fi corectă.